אפוטרופוס

אַפּוֹטְרוֹפּוֹס (או אפיטרופוס; מיוונית: επιτροπος - "ממונה" או "נציב") הוא אחראי על מי שאינו מסוגל לדאוג לענייניו (במדינות מסוימות דוברות אנגלית כמו ארצות הברית המונח הרווח המקביל לאפוטרופוס הוא Legal guardian, בתרגום חופשי: "מגן לֶגָלִי" או "שומר על-פי חוק").

== החוק המסדיר את האפוטרופסות בישראל ==
בישראל החוק המסדיר את עניין מינוי האפוטרופוס הוא חוק הכשרות המשפטית והאפוטרופסות, תשכ"ב-1962.
הנחת המוצא של החוק היא "כל אדם כשר לזכויות ולחובות מגמר-לידתו ועד מותו" (), ולכן אפוטרופסות קיימת על:
# קטינים (שטרם מלאו להם 18 שנה).
# בגירים שאינם מסוגלים לדאוג לענייניהם בעצמם.

=== אפוטרופסות טבעית ===
על פי ההורים הם האפוטרופסים הטבעיים של ילדיהם הקטינים. כאשר החוק קובע , כי קטין הוא "אדם שלא מלאו לו 18 שנה".
האפוטרופסות על קטין פוקעת באופן אוטומטי בהגיעו לבגרות, כלומר לגיל 18 (על פי ).

=== אפוטרופסות על פי מינוי ===
בנוסף לאפוטרופסות טבעית של הורים על ילדיהם הקטינים, קובע כי בית המשפט לענייני משפחה רשאי למנות אפוטרופוס<ref></ref>:
# לקטין ששני הוריו מתו או שהוכרזו פסולי-דין או שהאפוטרופסות לקטין נשללה מהם לפי או הוגבלה לפי או שהם אינם מסוגלים למלא כלפי הקטין את חובותיהם לפי הפרק השני או שהם נמנעים, ללא סיבה סבירה, מלמלא את חובותיהם האמורות, כולן או מקצתן.
# לקטין - בנסיבות האמורות או (הערה: סעיפים אלו עוסקים במצבים בהם יש הורה מתפקד אחד בלבד).
# לפסולי-דין<ref></ref>;
# לאדם אחר שאינו יכול, דרך קבע או דרך ארעי, לדאוג לענייניו, כולם או מקצתם, ואין מי שמוסמך ומוכן לדאוג להם במקומו; (הערה: בעבר, אדם זה נקרא "חסוי" על פי . באנגלית המונח המקביל לחסוי הוא "Ward". מאז התיקון ה-18 לחוק הכשרות המשפטית והאפוטרופסות ב-2016, אדם אשר מונה לו אפוטרופוס לא נקרא "חסוי" (ביטוי המוחק את משמעותו כאדם) והמונח החוקי הרשמי הוא "אדם אשר מונה לו אפוטרופוס".<ref name=":0"></ref>
# לאדם שאין עדיין אפשרות לזהותו;
# לעובר.

כאשר האפוטרופוס יכול להיות (על פי ).
# אדם יחיד (פרטי), שהוא בדרך כלל קרוב משפחה של הקטין או החסוי או מספר אנשים יחידים (לפי ).
# תאגיד (כמו הקרן לטיפול בחסויים).
# האפוטרופוס הכללי.
# ועדת אפוטרופסות לנפגעי השואה לגבי נפגעי השואה.

לצורך קבלת החלטה על מינוי אפוטרופוס, נעזר בית המשפט בחוות דעתו של פקיד סעד לסדרי דין, שהוא עובד סוציאלי שעבר הכשרה מיוחדת, הבוחן את פרטיהם של החסוי והמבקש להתמנות כאפוטרופוס, וממליץ על דבר המינוי לבית המשפט. זאת על מנת לוודא כי הצורך במינוי האפוטרופוס, הוא לטובת החסוי והחברה, וכי צורך זה גובר על זכויות הפרט של החסוי ומצדיק את שלילתם החלקית.

לאחר שבית המשפט ממנה אפוטרופוס באמצעות צו מינוי, האפוטרופוס נתון לפיקוחו של האפוטרופוס הכללי.
האפוטרופוס נדרש לפעול במילוי תפקידו לטובת החסוי כדרך שאדם מסור היה נוהג בנסיבות העניין (), כאשר האפוטרופוס מוסמך לעשות כל הדרוש לשם מילוי תפקידיו. ישנן פעולות מסוימות המנויות , בהן על האפוטרופוס לפנות לקבלת אישורו של בית המשפט (על ידי הגשת בקשה מתאימה) טרם שהוא יוכל לבצען.
כמו כן אין האפוטרופוס מוסמך לפעול בשם החסוי, בפעולות בהן יש ניגוד עניינים לפי , ללא אישורו של בית המשפט או של אפוטרופוס אחר שנתמנה למטרה זו.

גם כאשר אין יותר צורך באפוטרופסות, או במקרה בו האפוטרופוס מעוניין להשתחרר מתפקידו, עליו לפנות לבית המשפט בבקשה לביטול או החלפת המינוי.

==במשפט העברי==

לעניין השתחררות האפוטרופוס מתפקידו ישנן הגבלות במשפט העברי, בעקבות התוספתא שקובעת "אפוטרופין...משהחזיקו בנכסי יתומים אין יכולין לחזור בהן"<ref>תוספתא, בבא בתרא, ח, ג.</ref>, אך במקרים, מוצדקים בהם הוא כבר איננו יכול לקיים את תפקידו, יש בידו להשתחרר מן התפקיד<ref>נחום רקובר "המשפט העברי בפסיקת בתי המשפט בישראל", בהוצאת ספרית המשפט העברי, משרד המשפטים ומורשת המשפט בישראל (תשמ"ט-1988), כרך ראשון עמ' 165-166: הזכות להתפטר. [http://www.daat.ac.il/daat/vl/court/court01.pdf אתר דעת]</ref>.

==ראו גם==
* אפוטרופסות
* האפוטרופוס הכללי
* האפוטרופוס לנכסי נפקדים
* אפוטרופוס (הלכה)
* כשרות משפטית
* משמורן

==לקריאה נוספת==
* משה בן דוד, אפוטרופסות - הלכה ומעשה, הוצאת נבו, 2015.

== קישורים חיצוניים ==

* 
* [http://www.justice.gov.il/MOJHeb/ApotroposKlali/ אגף האפוטרופוס הכללי], באתר משרד המשפטים
* [https://web.archive.org/web/20050226042337/http://www.pigur.co.il/parentsall/apotminuy.htm כיצד להתמנות לאפוטרופוס?] באתר "abiliko"
* [https://web.archive.org/web/20050226035723/http://www.pigur.co.il/parentsall/apot.htm חובות האפוטרופוס] באתר "abiliko"
* 
* [http://shared-parenting.co.il/guardianship/ אפוטרופסות], באתר עמותת הורות משותפת = טובת הילד
* 
* [https://campus.gov.il/courses/course-v1:Justice+Justice001+2017_1/about הדרכה לאפוטרופוסים], קורס מקוון של משרד המשפטים באתר קמפוס - המיזם הלאומי ללמידה דיגיטלית, 2018
*[https://powerofattorney.business.site/ ייפוי כוח מתמשך] - מינוי אפוטרופוס למצבים של אי כשרות, באתר [https://www.gov.il/he/departments/topics/continuous_power_of_attorney_agor האפוטרופוס הכללי]

==הערות שוליים==

קטגוריה:עבודה סוציאלית
קטגוריה:דיני משפחה
קטגוריה:ישראל: דיני משפחה
קטגוריה:ישראל: עבודה סוציאלית